एक से चलाएंगे ऑपरेशन स्माइल द्वितीय
जिलेमें एक से 31 जनवरी तक ऑपरेशन स्माइल द्वितीय अभियान चलाकर गुमशुदा, नाबालिग बच्चों की तलाश किए जाने के साथ ही उनके पुन स्थापित करने की कार्रवाई की जाएगी। अभियान काे लेकर पुलिस लाइन के सभागार में हुई कार्यशाला में चर्चा की गई। कार्यशाला की अध्यक्षता कर रहे एएसटीयू के नोडल अधिकारी डीएसपी सीताराम माहिच ने बताया कि महानिदेशक पुलिस राजस्थान जयपुर के आदेशानुसार चलाए जाने वाले अभियान को लेकर थानों में थाना स्तर पर एक अधिकारी चार कर्मचारियों की एक टीम गठित की गई है।
गुमशुदा बच्चों की तलाश के लिए बाल कल्याण समिति, जे.जे. बोर्ड सदस्य, चाइल्ड हैल्प लाइन एनजीओ, सहायता समूहों ग्राम स्तर पर जागरूक लोगों का सहयोग लिया जाएगा। उन्होंने पोक्सो एक्ट जेजे एक्ट की जानकारी दी। मानव तस्करी विरोधी यूनिट (एएचटीयू) के प्रभारी जमनलाल मीणा ने जिले में थाना स्तर पर गठित टीम के प्रभारियों को विभाग की इस संबंध में वेब पोर्टल पर गुमशुदा लावारिस पाए गए बच्चों की सूचना अपडेट करने के निर्देश दिए। उन्होंने कहा कि बाल श्रम, भिक्षावृति, बन्धुआ मजदुर की पहचान करने के लिए सामूहिक प्रयास जरूरी है। बाल कल्याण समिति की अध्यक्ष संतोष मासूम ने बाल कल्याण समिति में आने वाले बच्चों को पेश करने पुर्नस्थापना करने की प्रक्रिया की जानकारी दी तथा झुग्गी झोंपडियों के बच्चों को स्कूल में नामांकन के लिए प्रेरित करने का सुझाव दिया। मुंसिफ कोर्ट की एपीपी प्रतिभा शर्मा ने किशोर न्याय कानून की जानकारी देते हुए पोक्सो एक्ट के प्रावधानों की चर्चा की। किशोर न्याय बोर्ड के सदस्य एडवोकेट रामेश्वर प्रजापति ने कहा कि समस्त थाना क्षेत्र में स्थित गांवों के बीट प्रभारी कांस्टेबल, गांवों में पोस्ट मैन, डीलर, ग्राम पंचायत बैठक शाला प्रधानों को इस अभियान की जानकारी देने के साथ संदिग्ध लोगों की पहचान करने में सहयोग लेने का सुझाव दिया। चाइल्ड हैल्प लाइन (1098) के प्रतिनिधि करणीदान ने 1098 पर जानकारी देने की प्रक्रिया को बताया।
कार्यशाला में बाल कल्याण समिति सदस्य रिशालादेवी सादुलपुर, संतोष परिहार रतननगर, चाइल्ड हैल्प लाइन के प्रतिनिधि गजानंद रेगर, अनिता कस्वा के अलावा थानास्तर पर गठित टीमों के प्रभारी सदस्य महिला थाना से धर्मवीर, राकेश कुमार, नीरू कंवर, मनजीत कौर, नीता कुमारी थाना दूधवाखारा से शेरसिंह, हमीरवास से भगवानाराम, सिधमुख से लक्ष्मणसिंह मुकेश कुमार, थाना भालेरी से फूलचंद, संगीता, कोतवाली से महादेवसिंह सरदारसिंह, छापर से बीरबलराम, बीदासर से जीवराजसिंह, सदर चूरू से ईश्वरसिंह, सुनील सहारण, तारानगर से रामचंद्र, रतननगर से सुशीला, सालासर से रघुवीरसिंह, राजगढ़ से सतीश कुमार, प्रदीप कुमार, विद्याधर भानीपुरा से मनोज कुमार ने हिस्सा लिया।
चूरू. ऑपरेशन स्माइल द्वितीय की बैठक को संबोधित करते डीएसपी माहिच।
hin_Deva hin_Deva hin_Deva bho_Deva hin_Deva